Source: https://www.riigiteataja.ee/akt/980761
Timestamp: 2020-04-06 21:28:16+00:00
Document Index: 3972893

Matched Legal Cases: ['§ 45', '§ 1', '§ 45', '§ 45', '§ 45', '§ 2', '§ 45', '§ 45', '§ 21', '§ 27', '§ 45', '§ 45']

Aktsiisilaost lähetatud, ajutise aktsiisivabastuseta ühendusevälisesse riiki lähetatud või läbi teise liikmesriigi lähetatud aktsiisikauba kohustuslik saatedokument – Riigi Teataja
Aktsiisilaost lähetatud, ajutise aktsiisivabastuseta ühendusevälisesse riiki lähetatud või läbi teise liikmesriigi lähetatud aktsiisikauba kohustuslik saatedokument
[RTL 2005, 126, 1990 - jõust. 01.01.2006]
Vastu võetud 07.04.2004 nr 48
RTL 2004, 44, 731
Määrus kehtestatakse «Alkoholi-, tubaka- ja kütuseaktsiisi seaduse» § 45 lõike 2 alusel.
§ 1. Ajutises aktsiisivabastuses lähetatud aktsiisikauba saatedokument
(1) Eestis asuvale isikule ajutises aktsiisivabastuses lähetatud aktsiisikauba veol peab kaasas olema «Alkoholi-, tubaka- ja kütuseaktsiisi seaduse» § 45 lõikes 3 nimetatud saateleht.
(2) Ajutises aktsiisivabastuses ühendusevälisesse riiki, teise liikmesriiki või läbi teise liikmesriigi lähetatud aktsiisikauba veol peab kaasas olema «Alkoholi-, tubaka- ja kütuseaktsiisi seaduse» § 45 lõikes 4 nimetatud saateleht, välja arvatud «Alkoholi-, tubaka- ja kütuseaktsiisi seaduse» § 45 lõikes 7 nimetatud juhul.
(3) Ajutises aktsiisivabastuses lähetatud aktsiisikauba veol, kasutades torujuhtmetransporti, ei pea saatelehte kaasas olema.
§ 2. Ajutise aktsiisivabastuseta lähetatud aktsiisikauba saatedokument
(1) Aktsiisilaost Eestis asuvale isikule ajutise aktsiisivabastuseta lähetatud aktsiisikauba veol peab kaasas olema «Alkoholi-, tubaka- ja kütuseaktsiisi seaduse» § 45 lõikes 3 nimetatud saateleht.
(2) Ajutise aktsiisivabastuseta kaubanduslikul eesmärgil ühendusevälisesse riiki, teise liikmesriiki või läbi teise liikmesriigi lähetatud aktsiisikauba veol peab kaasas olema «Alkoholi-, tubaka- ja kütuseaktsiisi seaduse» § 45 lõikes 5 nimetatud saateleht.
(3) Ajutise aktsiisivabastuseta lähetatud aktsiisikauba veol, kasutades torujuhtmetransporti, ei pea saatelehte kaasas olema.
§ 21. Aktsiisikauba saateleht aktsiisikauba eksportimisel või toimetamisel aktsiisilaost õhusõidukile või laevale
(1) Käesoleva määruse §-des 1 ja 2 nimetatud saatedokumendid ei pea aktsiisikauba veol kaubaga kaasas olema, kui selle aktsiisikaubaga on kaasas ekspordi tollideklaratsioon.
(2) Aktsiisikauba toimetamisel aktsiisilaost õhusõidukile või laevale “Alkoholi-, tubaka- ja kütuseaktsiisi seaduse” § 27 lõike 1 punktides 181, 19 või 221 nimetatud juhtudel peab olema kaasas “Alkoholi-, tubaka- ja kütuseaktsiisi seaduse” § 45 lõikes 3 nimetatud ajutises aktsiisivabastuses lähetatud aktsiisikauba saateleht.
(3) Aktsiisiga maksustatud aktsiisikauba toimetamisel aktsiisilaost õhusõidukile või laevale peab olema kaasas “Alkoholi-, tubaka- ja kütuseaktsiisi seaduse” § 45 lõikes 3 nimetatud ajutise aktsiisivabastuseta lähetatud aktsiisikauba saateleht.
[RTL 2005, 126, 1990 - jõust. 1.01.2006]
Rahandusministri 19. veebruari 2003. a määrus nr 37 «Aktsiisilaost lähetatud aktsiisikauba kohustuslik saatedokument» (RTL 2003, 31, 467) tunnistatakse kehtetuks.